വൈദ്യുത ലൈനിലേക്കു ചാഞ്ഞുനില്ക്കുന്ന തണല്മരം അപകടഭീഷണിയുയര്ത്തുന്നു കുമരകം: മാസങ്ങളായി 11 കെവി ലൈനിലേക്ക് ചാഞ്ഞു നില്ക്കുന്ന തണല്മരം മുറിച്ചു നീക്കാന് പൊതുമരാമത്ത് വകുപ്പ് തയാറാകാത്തതിനാല് ഒരു പ്രദേശമാകെ ഇരുട്ടില്. കവണാറ്റിന്കര ലക്ഷ്മി റിസോര്ട്ടിനു മുന്വശത്താണ് കൂറ്റന് തണല്മരം ഏതു നിമിഷവും നിലംപൊത്താവുന്ന അവസ്ഥയില് വൈദ്യുത ലൈനിലേക്കു ചാഞ്ഞുനില്ക്കുന്നത്. കെഎസ്ഇബി അധികൃതരും നാട്ടുകാരും പലതവണ മരം മുറിച്ച് നീക്കണമെന്നാവശ്യപ്പെട്ട് പൊതുമരാമത്ത് വകുപ്പിനെ സമീപിച്ചെങ്കിലും നടപടിയൊന്നുമുണ്ടായില്ല. കഴിഞ്ഞ ദിവസങ്ങളിലുണ്ടായ കനത്ത കാറ്റിലും മഴയിലും മരം ലൈനിലേക്ക് കുടുതല് ചാഞ്ഞതോടെ വൈദ്യതി വിതരണം അടിക്കടി തകരാറിലായി. മരം മറിഞ്ഞ് അപകടമുണ്ടാകാതിരിക്കാന് വൈദ്യതി വകുപ്പ് ഉദ്യോഗസ്ഥരെത്തി ഈ ഭാഗത്തെ വൈദ്യുതി ബന്ധം വിഛേദിച്ചു. മരം ചരിയുന്നതിനനുസരിച്ച് റോഡിലെ ടാറിംഗും വിണ്ടു കീറുകയാണ്. മൂന്നു മാസം മുന്പുണ്ടായ ശക്തമായ കാറ്റില് കവണാറ്റിന്കര ഭാഗത്തു നിരവധി തണല്മരങ്ങള് നിലം പൊത്തിയിരുന്നു. അന്നു സ്ഥലത്തെത്തിയ ജില്ലാ കളക്ടര് അപകടാവസ്ഥയിലുള്ള മരങ്ങളെല്ലാം മുറിച്ച് നീക്കാന് നിര്ദേശിച്ചിരുന്നെങ്കിലും നടപടിയുണ്ടായില